# Colom

El colom (Columba livia) és un ocell de la família dels colúmbids, de parrupeig característic, rarament viu en estat salvatge però molt comú a les poblacions.

## Citacions

* La crítica perdona els corbs i maltracta els coloms.
    (en llatí) Dat ueniam coruis, uexat censura columbas.
       Saturae II. — Juvenal

## Dites populars

* Al gat, rates, i al colom, porgueres.
* Allí on està el gra, van els coloms.
* Amb vent xaloc es coloms volen avall.
* Any de glans, any de coloms.
* Barcelona, Barcelonassa, tots els carrers plens de colomassa.
* Colom sadoll no vol guixes.
* Colom, menjar fi, però de mal digerir [o pair].
* Colom sadoll no vol guixes.
    (var.) A colom sadoll, peres li amarguen.
    (var.) Colom sadoll, les cireres li amarguen.
* Colombaire i pescador, mentider i enredador.
* Compra tan sols de molí: porc, gallina o colomí.
* El colom, menja plata i caga plom.
    (var.) El colom, menja menja or i caga plom.
* L'aligot no engendra el colom.
* Menjar hi hagi al colomar, que de coloms no en faltaran.
* Més val colom amb sal que llard amb mal.
* Ous i colomins, fulletes de carrasca.
* Quan és fet el colomar, el colom se mor.
* Tots els coloms tenen fel.
* Tots els mesos ous i colomins.
* Val més una arengada damunt del pa que un colom a volar.

## Frases fetes i locucions

* Anar amb ous i colomins.
          Es diu d'algú que sempre té alguna cosa per a queixar-se.
* Anar com un colom perdut.
          Anar abatut. Infeliç.
* Anar perdut com un colom.
          Anar d'un lloc a un altre sense trellat.
* Donar (vendre, fer veure, etc.) garsa per perdiu, o garses per perdius (o per coloms).
          Enganyar donant una cosa per una altra.
* Ésser un colom sense fel.
          Ésser de molt bon natural, anar sempre amb bona intenció.
* Fer el colom.
          Vomitar.
* Fer volar coloms.
          Il·lusionar-se, tocar poc de peus a terra; imaginar, fer suposicions servint-se dels indicis o senyals que hom té.
* No ser bo ni per a volar coloms.
          S'aplica a roba vella, a persones sense espenta, a coses de poc apreci.
* Parlar de coloms.
          Canviar de tema, quan la situació està posant-se complicada.
* Rodar el colomer.
          Intentar tindre relacions en algú, com fa el colom en la coloma.
* Ser un colom de pèl.
          Qui té moltes pretensions però no fa res.
* Ser un colom roín.
          No serveix per a res.
* Ser una coloma.
          Estar en edat de festejar.
* Volada de coloms.
          Acció feta amb la finalitat de distreure a qualcú.

## Endevinalles

* No he descobert les Amèriques i com soc son autor em tracten, i puc travessar l'Atlàntic sense tenir d'embarcar-me.

## Referències

* ↑ Peris i Juan, 2001.
* 1 2 3 4 5 6 7 8 9 10 11 12 13 14 15 16 17 18 19 20 21 22 23 Gargallo i Gregori, José. «El Refranyer: Dites, refranys i maneres de dir». L'autor, 2010-. [Consulta: 23 setembre 2024].
* 1 2 3 4 5 6 7 8 9 10 11 Alcover, Antoni M.; Moll, Francesc de B. «colom». A: Diccionari català-valencià-balear. Barcelona: IEC, 2002.
* ↑ Alcover, Antoni M.; Moll, Francesc de B. «cirera». A: Diccionari català-valencià-balear. Barcelona: IEC, 2002.
* ↑ Alcover, Antoni M.; Moll, Francesc de B. «perdiu». A: Diccionari català-valencià-balear. Barcelona: IEC, 2002.
* ↑ Mil endevinalles, 1988, p. 43.

## Bibliografia

* Mil endevinalles catalanes (en català). 9a edició. Barcelona: Millà, 1988 (Biblioteca popular catalana vell i nou ; 4). ISBN 84-7304-017-9.
* Peris i Juan, Antoni. Diccionari de locucions i frases llatines. Barcelona: Enciclopèdia Catalana, 2001. ISBN 8441208786.